Многія беларусы не робяць сартавання бытавых адходаў нават пры наяўнасці спецыяльных кантэйнераў. Чаму так адбываецца? На тое некалькі прычын. Сярод іх сумненне і няведанне, што на самой справе адбываецца з адходамі пасля таго, як іх забірае смеццявоз. Многія не ўпэўнены, ці сапраўды другасныя адходы будуць перапрацаваны. Спецыяльна для руху “Цель 99”, а таксама, каб развеяць усе сумненні і паказаць, што перапрацоўка ў Беларусі ёсць, установай “Аператар другасных матэрыяльных рэсурсаў” знятыя міні-фільмы. У іх паказваецца, што адбываецца з адходамі паперы, шкла, пластыку пасля таго, як іх выкінулі ў кантэйнеры для раздзельнага збору смецця.